Teddem-d acabcaq n waman ad tessired udem-is d ifassen-is. Mi tfukk tarda, terfed-d tameqqunt n yesɣaren tesfaccet-iten ɣer lkanun. Tessaɣ-asen times s tecwawt i wumi tessaɣ s tkebrit mbaɛd mi tt-tebbeẓ di zzit. Deg yiwet n tikkelt yuli ujajiḥ deg igenni, tfeǧǧeǧ akk texxamt-nni usewwi ad as-tiniḍ d iṭij i dyewwten ɣer-s ɣas akken di berra mazal ṭṭlam, tafat n wass urɛad d-tban. Yebda wabbu yettaččar taxxamt-nni, allen n Sekkura serrḥent s imeṭṭi. temmeɣ teddemd amegruc a t-tesrus-it ɣef yiran n lkanun, syin d akkin terra inyen fell-as.